ཡས་སུ་སྒྲོལ་མ་ལྗང་ཁུ། ཕྱག་ཐལ་མོ་སྦྱར་བས་ཨུཏྤལ་འཛིན་
ཞིང་ འདུད་ པ། ལང་ ཚོ་ རྒྱས་ ཤིང་ མཛེས་ པ། སྟོད་ གཡོགས་དཀར་ པོ་ འཛིན་པའོ། །དེའི་
གཡོན་དུ་ཁྲོ་གཉེར་ཅན་དཀར་མོ་རབ་ཏུ་ཞི་བའི་སྤྱན་གསུམ་པ། རལ་པའི་ཐོར་ཚུགས་ཅན།
ཕྱག་གཡས་ཕྲེང་བ་འཛིན་ཞིང་། གཡོན་གདན་ལ་བརྟེན་པ། འོད་ཟེར་དཀར་དམར་སེར་
བས་འཁོར་བའོ། །རྟ་མགྲིན་གྱི་མདུན་དུ་འཕགས་པ་འཇམ་དཔལ་གུར་ཀུམ་ལྟ་བུ། བྱིས་
པའི་ཆ་ལུགས་ཟུར་ཕུད་ལྔ་པ། གཡས་མཆོག་སྦྱིན་གྱིས་ཨུཏྤལ་རལ་གྲི་ཅན་དང་། གཡོན་
དཀུར་བརྟེན་པས་ཨུཏྤལ་སྔོན་པོ་རྡོ་རྗེས་མཚན་པ་འཛིན་ཞིང་། སེམས་དཔའི་སྐྱིལ་ཀྲུང་གིས་
པད་དཀར་ཟླ་བ་ལ་བཞུགས་པའོ། །དེའི་འོག་ཏུ་གཤིན་རྗེ་གཤེད་ནག་པོ་གཡས་དབྱུག་པ་
དང་། གཡོན་ཐོད་ཁྲག་འཛིན་པ། མ་ཧེ་ལ་གནས་པ། རབ་ཏུ་ཁྲོས་པའོ། ཁྲོ་གཉེར་ཅན་གྱི་
མདུན་དུ། ཁྲོ་བོ་འཆོལ་པ་གཡས་བེ་ཅོན་དང་། གཡོན་རྡོ་རྗེ་ཐོགས་པ། མདོག་དམར་པོ་མེ་
ལྟར་འབར་ཞིང་འཁྲུག་པའོ། །སྒྲོལ་མའི་དྲུང་དུ་རྡོ་རྗེ་རྣམ་འཇོམས་པྲི་ཡང་ཀུའི་མདོག་ཅན།
-413-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
སྣ་ཚོགས་རྡོ་རྗེ་འཛིན་པ་ཁྲོས་པའི་ངང་ཚུལ་ལོ། །ཐུབ་པ་ཆེན་པོའི་ཁྲིའི་མདུན་དུ་པད་ཉི་ལ།
སྙིང་པོ་དང་གཟུངས་སྔགས་རྣམས་གསེར་དངུལ་ཟངས་ཇི་ལྟར་འབྱོར་པས་ཧཱུཾ་ཡིག་གི་མཐར།
ཕྲེང་ཐད་ཀར་མི་འགོད་པར་ཟླ་བ་གམ་པ་སྟེ། ཟླུམ་པོར་གནས་པའི་ཚུལ་དུ་འཁོར་བའོ། །དེའི་
མདུན་དུ་རྒྱལ་བའི་རིགས་ཀྱི་ཡུམ་སངས་རྒྱས་སྤྱན་དཀར་སེར་པདྨ་དཀར་པོའི་སྟེང་དུ་འཁོར་
ལོས་མཚན་པ་འཛིན་ཞིང་། མཆོག་དང་མི་འཇིགས་པ་སྦྱིན་པ། རབ་ཏུ་མཛེས་ཤིང་མེ་ཏོག་
དཀར་དམར་སྔོ་བའི་ཕྲེང་བས་བརྒྱན་པའོ། །ཕྱི་རོལ་དུ་རས་ཀྱི་མཐའ་ལ་ཐུག་པར། རེ་ཀ་
དཀར་པོའི་དཀྱིལ་འཁོར་སྒོ་བཞི་པ་བྱ་ཞིང་། དེའི་ནང་དུ་འཇིག་རྟེན་པའི་ལྷ་གནས་དོར་བར།
རེ་ཀ་ནང་ནས་སྔོ་དམར་དཀར་བའི་དཀྱིལ་འཁོར་སྒོ་གཅིག་མདུན་དུ་ཡོད་པའི་སྒོ་ནང་གཡས་
སུ༑ སྒོ་བ་རྡོ་རྗེ་ཐོ་བ་སྔོན་པོ་གཡས་དབྱུག་ཏོ་འཕྱར་ཞིང་། གཡོན་སྡིགས་མཛུབ་གདེངས་
པའོ། །གཡོན་དུ་རྡོ་རྗེ་བེ་ཅོན་སྔོན་པོ་གདེངས་ཤིང་ཁུ་ཚུར་བསྣུན་པའི་ཚུལ་གྱིས་བེ་ཅོན་ནོ། །སྒོ་
བ་གཉིས་སྒོམ་དོན་ཞལ་ནང་དུ་གཟིགས་པ་ཡིན་ནམ་སྙམ་སྟེ། འབྲི་དུས་དབུ་གྱེན་དུ་བསྟན་
པར་བྲིས་པའི་སྐུའི་སྐབས་ཐམས་ཅད་མཐུན་པར་སྣང་ངོ་། །ཕྱི་རོལ་འཇིག་རྟེན་པའི་འཁོར་གྱི་
ལྷ་ཤར་དུ་བརྒྱ་བྱིན་སེར་པོ་རྡོ་རྗེ་འཛིན་པ་གླང་པོ་ཆེ་ལ་གནས་པ། དེའི་གཡས་སུ་ཚངས་པ་
དཀར་པོ་གདོང་བཞི་པ། གཡས་གླེགས་བམ་དང་ཕྲེང་བ། གཡོན་པདྨ་དང་སྤྱི་བླུགས་འཛིན་
པ་ངང་པ་ལ་གནས་པའོ། །དེ་དག་གི་གཡས་གཡོན་དུ་ཉི་མ་དམར་པོ་པདྨ་དམར་པོ་འཛིན་པ་
ཤིང་རྟ་ལ་གནས་པ། ཟླ་བ་དཀར་པོ་ཀུ་མུ་ད་འཛིན་པ་ངང་པ་ལ་གནས་པ། ཤར་ལྷོར་མེ་ལྷ་
དམར་པོ་དྲང་སྲོང་གི་ཆ་བྱད། གཡས་མཆོག་སྦྱིན་དང་ཕྲེང་བ། གཡོན་དབྱུག་གུ་རྩེ་གསུམ་
དང་སྤྱི་བླུགས་འཛིན་པ་ར་ལ་གནས་པ། ལྷོར་གཤིན་རྗེ་སྔོན་པོ་ཐོད་དབྱུག་དང་ཞགས་པ་
འཛིན་པ་མ་ཧེ་ལ་གནས་པ། དེའི་གཡོན་དུ་ཁྱབ་འཇུག་ནག་པོ་གཡས་རྔ་ཡབ་དང་དུང་།
གཡོན་འཁོར་ལོ་དང་དབྱུག་པ་འཛིན་པ་མཁའ་ལྡིང་ལ་གནས་པ། ལྷོ་ནུབ་ཏུ་སྲིན་པོ་སྨུག་
-414-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
ནག་རལ་གྲི་འཛིན་པ་རོ་ལངས་ལ་གནས་པ། ནུབ་ཏུ་ཀླུ་དབང་ཆུ་བདག་དཀར་པོ་གདེངས་ཀ་
བདུན་པ་དང་ལྡན་པ། སྦྲུལ་ཞགས་འཛིན་པ་ཆུ་སྲིན་ལ་གནས་པ། ནུབ་བྱང་དུ་རླུང་ལྷ་སྔོ་སྐྱ་
རླུང་རས་འཕྱར་བ། རི་དྭགས་ལ་གནས་པ། བྱང་དུ་གནོད་སྦྱིན་སེར་པོ་དབྱུག་ཏོ་འཛིན་པ་རྟ་
དཀར་པོ་ལ་གནས་པ། དེའི་གཡོན་དུ་གཞོན་ནུ་སྐེམ་བྱེད་དམར་པོ་གཡས་དྲིལ་བུ་དང་བ་དན་
དམར་པོ། གཡོན་མདུང་འཛིན་པ། རྨ་བྱ་ལ་གནས་པ། བྱང་ཤར་དུ་དབང་བདག་ཐལ་བའི་
མདོག་ཅན་རྩེ་གསུམ་དང་ཐོད་པ་འཛིན་པ། རལ་པའི་ཁུར་ལ་ཟླ་བས་བརྒྱན་པ། ཁྱུའི་མཆོག་
ལ་གནས་པ། ནུབ་ཀྱི་ཆུ་ལྷའི་གཡོན་དུ། སའི་ལྷ་མོ་སེར་མོ་བུམ་པ་འཛིན་པ་པདྨའི་སྦུབས་
ནས་བྱུང་བའོ། །ཤར་སྒོར་རྒྱལ་པོ་ཆེན་པོ་ཡུལ་འཁོར་སྐྱོང་དཀར་པོ་པི་ཝང་འཛིན་པ། ལྷོ་
སྒོར་འཕགས་སྐྱེས་པོ་སྔོན་པོ་རལ་གྲི་འཛིན་པ། ནུབ་སྒོར་སྤྱན་མི་བཟང་དམར་པོ་སྐུ་གདུང་
དང་སྦྲུལ་ཞགས་འཛིན་པ། བྱང་སྒོར་རྣམ་ཐོས་སྲས་སེར་པོ་རྒྱལ་མཚན་འཛིན་པ། ཡ་ལད་
དང་ཚེམ་ཚེམ་གྱོན་པའོ། །གཙོ་བོ་བཅོམ་ལྡན་འདས་ཀྱི་སྐུ་རྒྱབ་ཏུ་བྱང་ཆུབ་ཤིང་གི་བཀོད་པ་
ལོ་འདབ་མེ་ཏོག་འབྲས་བུ་བྱ་སྣ་ཚོགས་ཀྱིས་སྤྲས་པ་དང་། སྟེང་ཕྱོགས་སུ་ལྷའི་བུས་བླ་རེ་དང་
ཕྲེང་བ་འཛིན་ཞིང་། སྤྲིན་གྱི་ནང་ནས་བྱུང་སྟེ་མཆོད་པ་བྱེད་པའི་ཚུལ་ལེགས་པར་བྱའོ། །བྱ་
བའི་རྒྱུད་རིགས་གསུམ་གྱི་རས་བྲིས་མང་པོ་བཤད་པ་རྣམས་སུ། ཕན་ཚུན་ཁ་བཀང་བར་
འོས་པ་དང་། སྤྱི་འགྲོའི་རིགས་བློ་གྲོས་ཀྱིས་དཔྱད་ནས་འབྲི་བར་གསུངས་པ་ལྟར། རིག་པ་
མཆོག་གི་རྒྱུད་གཙོ་བོར་བྱས་ནས་མདོར་བསྡུས་ཏེ་བཀོད་པའོ། །རས་བྲིས་ལེགས་པར་གྲུབ་
ནས་ཚུལ་བཞིན་རབ་ཏུ་གནས་པར་བྱས་ལ། ཞལ་ནུབ་ཏུ་ཕྱོགས་པར་བཞུགས་པའི་མདུན་དུ་
མེ་ཏོག་སྔོན་པོ་དང་། འབྲུ་མར་གྱི་མར་མེ་དང་། གུ་གུལ་གྱི་བདུག་སྤོས་དང་། མཆོད་པ་
རྣམས་ཁ་དོག་སྔོན་པོར་བསྒྱུར་བ་ཅི་འབྱོར་བ་བཤམས་ལ། སྙིང་པོ་བརྒྱ་རྩ་གཅིག་བཟླས་
པའི་གུ་གུལ་དང་། ཉུངས་ཀར་གྱིས་བགེགས་སྦྱངས་ནས། ཀུ་ཤ་དང་དུར་བའི་ཡལ་ག་སྔོན་
-415-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
ངས་
པོའི་རྩེ་མོ་མ་འཁྲུགས་པར་མདུན་དུ་བསྟན་པའི་སྟེང་དུ། གཙང་སྦྲ་དང་གསོ་སྦྱོང་ལ་གནས་
པས། སྒྲུབ་པ་པོ་ཁ་ཤར་དུ་ཕྱོགས་པས་འདུག་སྟེ། རས་བྲིས་ཀྱི་གཙོ་བོ་བཅོམ་ལྡན་འད
འཁོར་བྱང་ཆུབ་སེམས་དཔའ་དང་ཉན་ཐོས་མང་པོས་བསྐོར་བ། གཡས་ཕྱོགས་རྡོ་རྗེའི་
རིགས་དང་། གཡོན་ཕྱོགས་པདྨའི་རིགས་དང་། རྒྱལ་བའི་རིགས་རྣམས་ཀྱང་རང་གི་རིགས་
ཀྱི་ལྷ་དང་། ཕོ་ཉ་དང་བཀའ་ཉན་ཕོ་མོ་དཔག་ཏུ་མེད་པས་བསྐོར་བར་བསམས། འཇིག་རྟེན་
པ་རྣམས་ཀྱང་རང་རང་གི་སྲས་དང་བཙུན་མོ་དང་། བྲན་གཡོག་རིགས་དང་ཆ་ལུགས་མཐུན་
པ་དུ་མས་བསྐོར་བ་མངོན་སུམ་དུ་དམིགས་ནས། སྐྱབས་སུ་འགྲོ་བ་དང་། སེམས་བསྐྱེད་པ་
དང་། མི་དགེ་བ་བཅུ་སྤོང་བའི་སྡོམ་པ་བཟུང་བར་བྱས་ལ། དཀོན་མཆོག་གསུམ་ལ་ཕྱག་
འཚལ་ལོ། །གནོད་སྦྱིན་གྱི་སྡེ་དཔོན་ཆེན་པོ་ལག་ན་རྡོ་རྗེ་དྲག་པོ་ལ་ཕྱག་འཚལ་ལོ། །ༀ་ཀི་ལི་
ཀི་ལི་ཞེས་པ་ནས། ལྷ་མོ་དཀའ་ཐུབ་བཟློག་མ་ལ་སྭཱཧཱ། སྟོབས་པོ་ཆེའི་རིག་སྔགས་ཀྱི་རྒྱལ་
པོ་འདི་འཆང་ཞིང་ཡིད་ལ་བྱེད་པ་ལ་སྲུང་བ་དང་སྐྱོབ་པ་དང་སྦེད་པ་མཛོད་ཅིག །རིག་སྔགས་
ཀྱི་ལས་ཐམས་ཅད་ཀྱང་འགྲུབ་པར་མཛད་དུ་གསོལ། ཞེས་ལན་གསུམ་བརྗོད། མཆོད་
རྣམས་ཕུལ་ལ། སངས་རྒྱས་དང་ཆོས་དང་དགེ་འདུན་དང་རང་སངས་རྒྱས་དང་འཕགས་པ་
ཉན་ཐོས་ཀྱི་དགེ་འདུན་ཐམས་ཅད་ལ་ཕྱག་འཚལ་ལོ། །གནས་བརྟན་བློ་གྲོས་ཆེན་པོ་ཞེས་པ་
ནས། ༀ་ཧཱུྃ་ཧཱུྃ་ཕཊ་ཕཊ་སྭཱཧཱ། ཞེས་པའི་བར་ལ་ལན་གསུམ་ལ་སོགས་པ་བརྗོད་ལ། ཐམས་
ཅད་ཀྱི་ཐུགས་བསྐུལ་བའི་མོས་པ་དྲག་ཏུ་བྱ་ཞིང་གསོལ་བ་བཏབ་སྟེ། བཅོམ་ལྡན་འདས་ཀྱི་
ཡི་གེ་འོད་ཟེར་འབར་བ་ལས་སྣ་ཚོགས་རྡོ་རྗེར་གྱུར། དེ་ལས་འོད་ཟེར་རྡོ་རྗེའི་རྣམ་པ་མེ་
འབར་བ་དང་བཅས་པ་ཕྱོགས་བཅུར་འཕྲོས་པས། རྡོ་རྗེའི་ས་གཞི། ར་བ། དྲ་བ། གུར། བླ་
རེ༑ ཕྱི་རོལ་དུ་ཡེ་ཤེས་ཀྱི་མེ་རབ་ཏུ་འབར་བ་དང་བཅས་པའི་བསྲུང་འཁོར་གྱི་དབུས་སུ་པད་
ཉིའི་སྟེང་དུ། རང་གི་སེམས་ཉིད་ཧཱུཾ་ཡིག་ཏུ་གྱུར་པའི་འོད་ཟེར་འཕྲོ་འདུས་དོན་གཉིས་བྱས་
-416-

གསུང་ཐོར་བུའི་《སྒྲུབ་ཐབས་དང་བདག་འཇུག་སྐོར་སོགས་བཞུགས།
ཤིང་། འོད་ཟེར་ཧཱུཾ་ལ་འདུས་པས་རྡོ་རྗེར་གྱུར་པ་དེ་ཉིད་འོད་དུ་ཞུ་བ་ལས། རང་ཉིད་ཁྲོ་བོ་
སྟོབས་པོ་ཆེའི་སྐུར་གྱུར་པ་ལ། ཡེ་ཤེས་པ་བསྟིམ། དབང་བསྐུར་ནས་མི་བསྐྱོད་པས་དབུ་
བརྒྱན་པའི་ཐུགས་ཀར་ཉི་མ་ལ་ཧཱུཾ་ཡིག་གི་མཐར་སྔགས་ཕྲེང་བསམས་ནས། ཨོཾ་མཧཱ་བ་ལ་ཧཱུྃ་
ཧཱུྃ་ཕཊ། ཅེས་པ་དང་། སྙིང་པོ་ཅི་ནུས་བཟླས་ཤིང་། མཇུག་ཏུ་མཆོད་བསྟོད་བསྔོ་བ་ལ་སོགས་
ཐུན་གསུམ་དུ་བྱ་བ་ནི་བསྙེན་པའོ། །
དེ་ནས་ས་ཕྱོགས་སྟ་གོན་བྱས་པར། བ་བྱུང་ལྔ་དང་དྲི་བཟང་པོས་བྱུགས་པར།
རས་བྲིས་ཀྱིས་འགོད་ཚུལ་བཞིན་དུ་དཀྱིལ་འཁོར་ཡོངས་སུ་རྫོགས་པ་ལ་རྟ་བབས་དང༌། རྡོ་
རྗེའི་ར་བ་དང་། པདྨ་རྡོ་རྗེ་མེ་རིའི་ཁོར་ཡུག་དང་བཅས་པ་སྤྱི་དང་མཐུན་པར་འབྲི། ལྷ་གནས་
རྣམས་སུ་ལྷ་སྐྱེ་མཆེད་རྫོགས་པའམ། ཕྱག་མཚན་ནམ། གདན་ཙམ་འགོད་ཅིང་། གཙོ་བོའི་
གནས་སུ་ཐུབ་པ་ཆེན་པོའི་སྐུ་ངེས་པར་བཞུགས་སོ། །འཇིག་རྟེན་པའི་དཀྱིལ་འཁོར་གྱི་ཕྱི་
རོལ་དུ་རྡོ་རྗེའི་ར་བའི་ནང་དུ་ཁོར་ཡུག་ལ་བཀོད་ཀྱང་ཤིན་ཏུ་མཛེས་སོ། །རས་བྲིས་ཡོད་ན་
དབུས་སུ་བཞུགས་ལ། རང་ཉིད་ལྷའི་ང་རྒྱལ་གྱིས་མདུན་གྱི་དཀྱིལ་འཁོར་སྟོང་པའི་ངང་
ལས། ཧཱུཾ་ལས་བྱུང་པའི་གཞལ་ཡས་ཁང་དུ། ལྷ་ཐམས་ཅད་བརྫུས་སྐྱེས་ཀྱི་ཚུལ་དུ་རྫོགས་
པར་བསྐྱེད་ལ། ཡེ་ཤེས་པ་གཞུག་ཅིང་དབང་བསྐུར་ནས་རྡོ་རྗེའི་རིགས་རྣམས་ལ་མི་བསྐྱོད་
པ་དང་། པདྨའི་རིགས་ལ་འོད་དཔག་མེད་དང་། རྒྱལ་བའི་རིགས་ལ་རྣམ་སྣང་། འཇིག་རྟེན་
པ་རྣམས་ལ་ཕྱག་ན་རྡོ་རྗེས་རྒྱས་གདབ་ཅིང་། བུམ་བསྐྱེད་མཆོད་བསྟོད་སྤྱི་འགྲོས་ཇི་ལྟར་
འོས་པ་བྱའོ། །སྦྱོར་དངོས་རྗེས་གསུམ་གྱི་ཆོ་ག་ཐམས་ཅད་སྤྱི་དང་མཐུན་པར་སྦྱར་ཞིང་།
འོན་ཀྱང་རྣལ་འབྱོར་བླ་ན་མེད་པའི་རྒྱབ་འགེབས་མི་བྱའོ། །བསྟོད་པའི་སྐབས་སུ་སྤྱི་རྒྱུད་
ནས་འབྱུང་བའི། མགོན་པོ་ཐུགས་རྗེ་ཆེ་ལྡན་པ། །ཞེས་སོགས་དཀོན་མཆོག་གསུམ་གྱི་བསྟོད་
པ་དང་། ཁམས་གསུམ་པ་ཡི་འགྲོ་ཀུན་གྱི། །ངན་སོང་ཐམས་ཅད་སྦྱོང་མཛད་ཅིང་། །ཆོས་ཀྱི་
-417-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
འཁོར་ལོ་བསྐོར་མཛད་པའི། །ཤཱཀྱ་ཐུབ་ལ་ཕྱག་འཚལ་ལོ། །སྟོབས་པོ་ཆེ་ལ་དྲག་ཤུལ་
ཆེ༑ ༑རིག་སྔགས་རྒྱལ་པོ་དགེ་བ་པོ། །གདུལ་དཀའ་མ་ལུས་འདུལ་མཛད་པའི། །རྡོ་རྗེ་
འཛིན་ལ་ཕྱག་འཚལ་ལོ། །སངས་རྒྱས་ཀུན་གྱིས་རབ་ཏུ་བསྔགས། །ཡོན་ཏན་དམ་པས་རབ་
བརྒྱན་ཅིང་། །སྤྱན་རས་གཟིགས་སུ་མཚན་གསོལ་བའི། །རྟག་པར་བརྩེ་ལ་ཕྱག་འཚལ་
ལོ༑ ༑གཞོན་ནུའི་སྐུ་ལུས་འཆང་བ་པོ། །ཡེ་ཤེས་སྒྲོན་མེས་རབ་བརྒྱན་ནས། །འཇིག་རྟེན་
གསུམ་གྱི་མུན་སེལ་བའི། །འཇམ་པའི་དབྱངས་ལ་ཕྱག་འཚལ་ལོ། །ཞེ་སྡང་རྣམ་དག་ཁྲོ་བོའི་
སྐུ༑ ༑བདག་པོ་གཙོ་བོ་ཡབ་དང་ཡུམ། ཁྲོ་བོ་མངགས་པ་ཕོ་ཉར་བཅས། །རྡོ་རྗེའི་རིགས་ལ་
ཕྱག་འཚལ་ལོ། །འདོད་ཆགས་རྣམ་དག་འཛུམ་པའི་ཞལ། །བདག་པོ་གཙོ་བོ་ཡབ་དང་ཡུམ། །
ཁྲོ་བོ་མངགས་པ་ཕོ་ཉར་བཅས། །པདྨའི་རིགས་ལ་ཕྱག་འཚལ་ལོ། །གཏི་མུག་རྣམ་དག་ཞི་
བའི་ཉམས། །བདག་པོ་གཙོ་བོ་ཡབ་དང་ཡུམ། ཁྲོ་བོ་མངགས་པ་ཕོ་ཉར་བཅས། །རྒྱལ་བའི་
རིགས་ ་ལ་ཕྱག་འཚལ་ལོ། །སངས་རྒྱས་རྣམས་ཀྱི་སྐུ་གསུང་ཐུགས། །རིགས་གསུམ་ལྷ་ཡི་
རྣམ་པར་སྣང་། །གང་ལ་གང་འདུལ་དེར་བསྟན་པའི། །དཀྱིལ་འཁོར་ལྷ་ཚོགས་རྣམས་ལ་
འདུད། །གསང་བདག་རྡོ་རྗེ་འཛིན་པ་ཡི། །སྤྱན་སྔར་མཐུ་ཆེན་རང་རང་གི །སྙིང་པོ་ཕུལ་ནས་
དམ་བཅས་པའི། །བཀའ་སྡོད་འཁོར་དང་བཅས་ལའང་འདུད། །ལུང་དང་རྟོགས་པའི་བདག་
ཉིད་ཅན། །ཐུབ་པའི་བསྟན་པ་རྒྱས་པ་དང་། །བསྟན་འཛིན་སྐྱེས་བུ་དམ་པ་རྣམས། །བཤད་
སྒྲུབ་འཕེལ་བར་མཛད་དུ་གསོལ། །འགྲོ་ཀུན་བདེ་སྐྱིད་ལྡན་པ་དང་། །རྣལ་འབྱོར་བདག་
ཅག་འཁོར་བཅས་ཀུན། །མི་མཐུན་ཕྱོགས་རྣམས་ཞི་བ་དང་། །རེ་བའི་དོན་ཀུན་འགྲུབ་པར་
མཛོད། །ཅེས་གུས་པ་ཆེན་པོས་བརྗོད་པར་བྱའོ། །
རྒྱ་གར་ནས་བརྒྱུད་པའི་སྒྲུབ་ཐབས་དབང་ཆུ་ཡིད་ཆེས་ཐུབ་པ་ནི་མ་རྙེད་ཅིང་།
བོད་ཀྱི་ཡི་གེ་སྣ་ཚོགས་པ་ཞིག་མཐོང་ནའང་། རྒྱུད་དང་མཐུན་པའི་ཁུངས་ནས་བྱུང་བ་ནི་
-418-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
གཅིག་ཀྱང་མི་འདུག་པས། ཡི་གེར་འགོད་པ་ཤིན་ཏུ་དཀའ་བར་སྣང་ཡང་། གསོལ་ཇ་བ་
བརྩོན་འགྲུས་དཔལ་བས་ཡང་ཡང་བསྐུལ་བའི་གསུང་གི་ངོ་མ་ཆོག་པས། རྒྱུད་སྡེ་རིན་པོ་ཆེའི་
གཞུང་དང་མཐུན་པར་བནྡེ་བསོད་སྙོམས་པ་རིན་ཆེན་རྒྱལ་མཚན་གྱིས། ས་ཕོ་ཁྱིའི་ལོ། ས་ག་
ཟླ་བའི་ཡར་ཚེས་བཅུ་གསུམ་གྱི་ཉིན། ལེགས་པར་གྲུབ་པ་འདིས་ཀྱང༌། སེམས་ཅན་མང་པོ་
ལ་ཕན་པར་གྱུར་ཅིག
།འཁྲུལ་པ་མཆིས་ན་རྒྱལ་བ་སྲས་བཅས་མཁས་པའི་ཚོགས་དང་
བཅས་པས། ཉེས་པའི་དྲི་མ་མཐའ་དག་ཡོངས་སུ་དག་པའི་བློ་གྲོས་ཀྱི་སྣང་བ་རྒྱས་པར་
མཛད་དུ་གསོལ། །མངྒ་ལཾ། བྷ་ཝནྟུ།། །།